Af de 3000 ansøgere har 1722 University College Nordjylland som deres førsteprioritet. Det er 27 pct. flere end sidste år. Især de sundhedsfaglige uddannelser er populære. På uddannelserne til sygeplejerske, jordemoder og fysioterapeut er den samlede stigning på 39 pct. Sygeplejerskeuddannelsen, der er blandt UCN?s tre største uddannelser, har alene en stigning på 65 pct. i forhold til 2010. UCN?s prorektor Michael Johansson er glædeligt overrasket over ansøgertallene, især med den seneste tids medieomtale af lærerfyringer og ansættelsesstop på sygehuse i baghovedet: - Og der er jo også et fremadrettet perspektiv på 3½ år for ansøgerne, der først er færdiguddannede, når prognoserne viser, at det igen ser fornuftigt ud med beskæftigelsen, siger Michael Johansson. Ansøgningsfristen for kvote 2-ansøgninger er 15. marts.

Referat:
Næsten 3000 har søgt ind på kvote 2 på University College Nordjyllands uddannelser i Aalborg og Hjørring, hvilket betyder, at der igen i år er tale om en stigning i antallet af ansøgere.